 ***ОБЩИНА ХАЙРЕДИН\_\_\_\_\_\_\_\_\_\_\_\_\_\_\_\_\_\_\_***

 *3357,с.Хайредин, обл.Враца, ул. “Георги Димитров” №135,тел.09166/2209*

З А П О В Е Д

№РД-334

от 21.05.2025г

На основание чл.44, ал.2 от ЗМСМА и във връзка с чл.4, ал.4 от Наредба №8121з-968 от 10.12.2014г. за правилата и нормите за пожарна безопасност при извършване на дейности в земеделските земи и Заповед №157/16.05.2025г. на Директора на Областна Дирекция „Земеделие“-гр.Враца

Н А Р Е Ж Д А М :

 1.Съгласно писмо рег.индекс №РД-12-02-338-6/16.05.2025г.(наш вх.№К-1709/18.05.2025г.) на Директора на Областна дирекция „Земеделие“-гр.Враца обявявам, че фенологична фаза „Восъчна зрялост“ при посевите от житни култури за община Хайредин се очаква да настъпи в периода от 05 юни до 20 юни 2025г.

 2.Обявявам пожароопасен сезон за 2025г. във всички земеделски територии в община Хайредин, считано от 05.06.2025г. до 31.10.2025г.

 3.От настъпването на восъчна зрялост до окончателното прибиране на реколтата и изораване на стърнищата се забранява паленето на открит огън, тютюнопушенето и паркирането на моторни превозни средства в площите с посеви и на разстояние, по-малко от 50 метра до тях.

 4..Физическите и юридическите лица, преминаващи покрай неожънати площи, са длъжни да спазват правилата и нормите за пожарна безопасност и с действията си да не предизвикват възникването на пожари.

 5.Не се разрешава извършването на ремонтни дейности по линейните обекти, преминаващи през и/или покрай житни площи, през периода от восъчна зрелост до прибиране на реколтата.

 6.В земеделските земи и извън тях (слогове и крайпътни ивици) не се разрешава:

-паленето на стърнища и други растителни остатъци;

-използването на открити огнеизточници.

 7.Юридическите и физическите лица, осъществяващи дейности в земеделските земи, следва да организират изпълнението на изискванията на ЗОЗЗ и Наредба №8121з-968 от 10.12.2014г., да оказват съдействие на органите за пожарна безопасност на населението, да уведомят писмено Районна служба „Пожарна безопасност и защита на населението“-гр.Козлодуй преди започване на жътвата в площи над 100дка, да парцелират и осигуряват пожарозащитни ивици в земеделските земи, засети с житни култури, да използват земеделска техника, която отговаря на изискванията за безопасна експлоатация.

8.Всяко лице забелязало пожар, е длъжно незабавно да предприеме действия за уведомяване на центровете за приемане на спешни повиквания към единния европейски номер 112.

 На нарушителите ще се налагат санкции, съгласно законовите разпоредби.

 Настоящата заповед да се сведе до знанието на населението за сведение и изпълнение, като се публикува на сайта на Община Хайредин и се разлепи на информационните табла на кметствата, както и да се изпрати на Районна служба „Пожарна безопасност и защита на населението“-гр.Козлодуй.

Контрол по изпълнение на заповедта ще упражнявам лично.

**ТОДОР АЛЕКСИЕВ**

*Кмет на Община Хайредин*

*Съгласувал:*

**ГАБРИЕЛА МИЛЧЕВА**

*Директор на Дирекция „ЕИДУТ“*

Изготвил:………………..

 /Цв.Гущерски/

*ПОДПИСИТЕ СА ЗАЛИЧЕНИ СЪГЛАСНО ЗЗЛД.*